# Maria Rosa Alcaraz i Musset

Maria Rosa Alcaraz i Musset (Barcelona, 8 de setembre de 1929 - maig de 2020), compositora, pianista i professora de música catalana.

## Biografia

Des del 1939 fins al 1958 va estudiar música al Conservatori Superior de Música de Barcelona. El 1958 aquesta institució li concedí el Premi d’Honor de Composició i Instrumentació per diverses obres.
Des del 1949 va ser professora al Conservatori Superior de Música de Barcelona. El 1980 va obtindre la plaça de professora en l’especialitat d’Harmonia, Contrapunt i Fuga; també la d’Acompanyament, en la que impartí classes a alumnes com Montserrat Torrent, Salvador Brotons, Salvador Mas i Joan Lluís Moraleda, entre d'altres.
El 1957 va ser finalista del Premi Ciutat de Barcelona.
El seu fons es conserva a la Biblioteca de Catalunya.

## Obra

El seu repertori està conformat per obres de cambra, per a veu i piano i per a orquestra, Destaca Suite, estrenada per l'Orquestra Municipal de Barcelona, sota la direcció d'Eduard Toldrà, al Palau de la Música Catalana el 30 d’abril de 1961.

### Música instrumental

* Suite (1957)
* Suite Ballet (1957)
* Poema: No sents com canta la quietud?
* Selvàtica
* Suite Abril
* Suite: Somni

### Música vocal

* A la vera del camino (1954). Lletra: Antonio Machado. Obra premiada per l'Escola Municipal de Música de Barcelona amb el Premi d’Honor de Composició l’any 1958
* El peix viu (1954)
* Poesia (1985). Lletra: Jordi Mestre i Orriols
* La nina (1986). Glossa del poema La Pepa d’en Francesc Sitjà i Pineda
* Escolta la música que et porta l’atzar del vent (1993). Lletra: Jordi Mestre i Orriols
* Dues mirades (2013-2014). Lletra: Eva Folgado Fusté
* En l'enterro d'un nin. Lletra: Jacint Verdaguer
* Morir, dormir. Lletra: Antonio Machado
* [Nodreix l’amor]. Lletra [Joan Maragall]
* Voz madura. Lletra: José Moreno Villa

#### Música per a cor

* Lo filador d’or. Lletra: [Jacint Verdaguer]

#### Nadales

* Nadala 1960
* Sobre palles (2001). Lletra: Josep Ignasi Ullés, o.c.d.
* Espurnetes beneïdes de la llar del Firmament. Lletra: Josep Ignasi Ullés, o.c.d.
* Nadala

### Altres cançons populars i folklòriques, arranjaments i musicacions

* Enyorament (1954). Lletra: Ambrosi Carrión. Obra premiada pel Conservatori Municipal de Música de Barcelona amb el Premi d’Honor de Composició l’any 1958
* La cascada de Lutour. Lletra: Joan Maragall. Obra premiada pel Conservatori Municipal de Música de Barcelona amb el Premi d’Honor de Composició l’any 1958
* Marinera (1958). Lletra: Ambrosi Carrión. Obra premiada pel Conservatori Municipal de Música de Barcelona amb el Premi d’Honor de Composició l’any 1958
* La nevada (1983). Lletra: Ramon Folch i Camarasa
* La nit (1983). Lletra: [Joana Raspall]
* El petit estel (1983)
* Se n’ha anat el sol (1983)
* L’ase i el cucut (1984)
* Les bèsties del Naixement (1984)
* El caçador (1984)
* La dama d’Aragó (1984)
* De la nit en neix l’albada (1984). Música: Johann Gottfried Walther; lletra: M. Suñol
* El gall i la gallina (1984)
* L'hereu Riera (1984)
* El rotlletó (1984)
* Tu cantes (1984)
* Un cuc de terra (1989). Lletra: [Apel·les Mestres]
* Dormiu
* Ha plogut...
* Neu i glaç
* Les ninetes
* Pop basca
* Voleu venir?

## Referències

* ↑ Registre d'autoritat del Catàleg d'Autoritats de Noms i Títols de Catalunya. Biblioteca de Catalunya.
* ↑ Conservatori Municipal de Música de Barcelona. Certificats acadèmics a nom de Maria Rosa Alcaraz. Barcelona, 1939-1938. Biblioteca de Catalunya, Fons Maria Rosa Alcaraz i Musset, M 7504/1-M 7504/24
* ↑ Conservatori Municipal de Música de Barcelona. Contractes laborals a nom de Maria Rosa Alcaraz. 1949-1952. Biblioteca de Catalunya, Fons Maria Rosa Alcaraz i Musset, M 7504/22-M 7504/25
* ↑ Conservatori Municipal de Música de Barcelona. Tríptic del 125 anys del Conservatori Municipal de Música de Barcelona. Barcelona, 2011. Biblioteca de Catalunya, Fons Maria Rosa Alcaraz i Musset, M 7504/29. Inclou un llistat dels professors.
* ↑ També va ser professora de la compositora i professora Sílvia Llanas Rich, segons consta a la seva web personal.
* ↑ Fons Maria Rosa Alcaraz i Musset de la Biblioteca de Catalunya.
* ↑ Llauder, Manuel R. de «Emocionante recital de despedida del coloso del piano G. Cziffra y brillante presentación de la pianista Rosa Margarita Sans con la O. Municipal, que estrenó con éxito una obra de M. Rosa Alcaraz». El Noticiero universal, 01-05-1961, pàg. 17.

## Enllaços externs

* Fons Maria Rosa Alcaraz i Musset de la Biblioteca de Catalunya.
* Maria Rosa Alcaraz dins l'àmbit 2 de l'exposició «Compondre en clau femenina». Biblioteca de Catalunya, 2024.